
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 133 


21 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«Κάστρο Πλαγιάς» Δήμου Κεκροπίας Ν. Αιτωλοα¬ 


καρνανίας. 1 

Κήρυξη ως αναδασωτέας έκτασης εμβαδού 12.860,49 
τ.μ. στη θέση «ΒΑΡΠΑΤ», Δ.Δ. Μελισσοχωρίου, του 
Δήμου Μυγδονίας, Νομού Θεσ/νίκης. 2 


ΑΠΟΦΑΣΕΙ Σ 

Αριθ. 1011807/776/Β0010 (1) 

Καθορισμός ορίων αιγιαλού και παραλίας στη θέση «Κά¬ 
στρο Πλαγιάς» Δήμου Κεκροπίας Ν. Αιτωλοακαρνα¬ 
νίας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 του Ν. 2971/2001. 

2. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λ.π.» 

3. Τις διατάξειςτου Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α'). 

4. Τις διατάξεις του Ν. 2218/94 «περί ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ 90 τ.Α'). 

5. Τις διατάξειςτου άρθρου 14του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

6. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ.Α') σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

7. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 


τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

δ.Τηνυπ’ αριθμ. 1100383/1330/Α0006/31.10.2001 (ΦΕΚ 
1485 τ.Β'/31.10.2001) κοινή απόφαση των Πρωθυπουρ¬ 
γού και Υπουργού Οικονομικών, περί καθορισμού αρμο¬ 
διοτήτων των Υφυπουργών Οικονομικών. 

9. Την αριθμ. 1115093/1378/Α0006/17.12.2001 (ΦΕΚ 
1720 τ. Β'/21.12.2001) απόφαση του Υφυπουργού Οικονο¬ 
μικών «περί μεταβίβασης αρμοδιοτήτων του Υφυπουρ¬ 
γού Οικονομικών στους Γεν. Γραμματέα, Γεν. Δ/ντές 
κ.λ.π.» του Υπουργείου Οικονομικών, καθώς και την υπ’ 
αριθμ. 1041136/468/Α0006/8.5.2002 απόφαση του Υφυ¬ 
πουργού Οικονομίας και Οικονομικών, με την οποία τρο¬ 
ποποιείται και συμπληρώνεται η προηγούμενη απόφαση. 

10. Την από 7.11.2002 έκθεση της Επιτροπής καθορι¬ 
σμού των ορίων αιγιαλού και παραλίας στη θέση «Κάστρο 
Πλαγιάς» Δήμου Κεκροπίας Ν. Αιτωλοακαρνανίας και το 
από Νοέμβριο 2002 τοπογραφικό διάγραμμα, κλίμακας 
1:500, το οποίο έχει συνταχθεί από τον τοπογράφο μηχα¬ 
νικό Σταύρο Κιτσάκη σε μία (1) πινακίδα και θεωρήθηκε 
την 7.11.2002 από τον Γεώργιο Λώλο, τοπογράφο μηχα¬ 
νικό της Κτηματικής Υπηρεσίας Αιτωλοακαρνανίας. 

11. Τα υπ’ αριθμ. Φ.544.5/571/02/Σ. 1195/30.9.2002 και 
Φ.544.5/754/02/Σ. 1482/5.11.2002 έγγραφα του Γενικού 
Επιτελείου Ναυτικού, αποφασίζουμε: 

Επικυρώνουμε την από 7.11.2002 έκθεση της Επιτρο¬ 
πής καθορισμού των ορίων αιγιαλού και παραλίας στη θέ¬ 
ση «Κάστρο Πλαγιάς» Δήμου Κεκροπίας Ν. Αιτωλοακαρ¬ 
νανίας και το από Νοέμβριο 2002 τοπογραφικό διάγραμ¬ 
μα, κλίμακας 1:500, το οποίο έχει συνταχθεί από τον 
τοπογράφο μηχανικό Σταύρο Κιτσάκη σε μία (1) πινακίδα 
και θεωρήθηκε την 7.11.2002 από τον Γ εώργιο Λώλο, το¬ 
πογράφο μηχανικό της Κτηματικής Υπηρεσίας Αιτωλοα¬ 
καρνανίας. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία Α-|,Α 2 ,.Α-|ο- 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία Π-|,Π 2 Πιο- 

Παλαιός αιγιαλός δεν υφισταται. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 7 Φεβρουάριου 2003 

Με εντολή Υφυπουργού 
Ο Γ ενικός Διευθυντής 
Δημ. Περιουσίας & Εθν. Κληρ/των 
ΣΠΥΡΟΣΙ. ΣΤΑΘΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙ ΓΙΑΛΟΥ ΚΑΙ ΠΑΡΑΛΙΑΣ 
(Ν. 2971/19.12.2001) 

Για τον καθορισμό των ορίων του Αιγιαλού & Παραλίας 
και παλαιού Αιγιαλού στη θέση «Κάστρο Πλαγιάς (βρυ¬ 
σούλα)» του Δήμου Κεκροπίας του Νομού Αιτωλοακαρ¬ 
νανίας. 

Σήμερα, 7 Νοεμβρίου του έτους 2002, ημέρα Πέμπτη 
και ώρα 15:00 π.μ., οι υπογεγραμμένοι: 

1. ΚΑΛΑΤΖΗ ΕΙΡΗΝΗ, Κτηματικός-Φοροτεχνικός ΔΕ/Α', 
Προϊσταμένη της Κτηματικής Υπηρεσίας Αιτωλ/νίας, ως 
Πρόεδρος, 

2. ΛΩΛΟΣ ΓΕΩΡΓΙΟΣ, Αγρ. - Τοπογράφος Μηχανικός, 
της Κτηματικής Υπηρεσίας (ΚΥΑ) Αιτώ/νιας, ως αναπλη¬ 
ρωτής της Αργιαδίτη Ιωάννας μηχανικού της Κ.Υ.Α, κω¬ 
λυόμενης αυτής, ως μέλος της επιτροπής, 

3. ΠΑΞΙΝΟΣ ΙΩΑΝΝΗΣ, Ανθυποπλοίαρχος του Λ/Σ, ως 
αναπληρωτής του Ζωγάκη Νικόλαου, Υποπλοίαρχου του 
Λ.Σ., Λιμενάρχης Λευκάδας, κωλυομένου αυτού, ως μέ¬ 
λος της επιτροπής, 

4. ΚΩΝΣΤΑΝΤΟΠΟΥΛΟΣ ΝΙΚΟΛΑΟΣ, Αγρ. - Τοπογρά¬ 
φος Μηχανικός, Διευθυντής της Διεύθυνσης Πολεοδο¬ 
μίας του Ν. Αιτ/νίας, ως μέλος της επιτροπής, 

5. ΠΑΠΑΔΟΠΟΥΛΟΥ ΕΥΡΥΔΙΚΗ, Αρχιτέκτων Μηχανι¬ 
κός, Τμηματάρχης της Διεύθυνσης Περιβάλλοντος και 
Χωροταξίας της Περιφέρειας Δυτικής Ελλάδας, ως ανα¬ 
πληρωτής της Καραγιάννη Κλημεντίας κωλυόμενης αυ¬ 
τής, ως μέλος της επιτροπής, 

αποτελούντεςτην Επιτροπή καθορισμού των ορίων του 
Αιγιαλού και παραλίας δυνάμει του άρθρου 3 του Ν. 
2971/02, συγκληθείς κατόπιν του υπ’ αρίθμ. 3099/Φ.410/ 
186/7.11.2002 εγγράφου της Προέδρου αυτής, λαβόντες 
υπόψη: 

Το με αριθμό Πρωτ. 544.5/571/02/30.9.2002 εγγράφου 
του Γ.Ε.Ν σχετικά με αλλαγές ως προς την προτεινόμενη 
χάραξη των γραμμώντου αιγιαλού και της παραλίας στην 
προαναφερόμενη περιοχή, 

Τα υπό του Κιτσάκη Σταύρου, Αγρ. & Τοπογράφου Μη¬ 
χανικού, τοπογραφικά και υψομετρικά διαγράμματα, σε 
μία (1) πινακίδα, εις πενταπλούν (δπλούν), σε κλίμακα 
1:500, όπως αυτά έχουν διορθωθεί κατόπιν των οδηγιών 
του ανωτέρου εγγράφου του Γενικού Επιτελείου Ναυτι¬ 
κού, ελεγμένα για την ακρίβεια της αποτύπωσης και θεω¬ 
ρημένα στις 7.11.2002 από τον Γεώργιο Λώλο, Αγρ. - Το¬ 
πογράφο Μηχανικό της ΚΥΑ Ν. Αιτ/νίας, 

Το γεγονός ότι στην περιοχή υπάρχουν κτίσματα πλη¬ 
σίον του αιγιαλού χωρίς να υπάρχει παραλιακός δρόμος, 

Τις διατάξεις του Ν. 2971/01, 

Την έκτης επιτόπου μεταβάσεως σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
και λοιπών στοιχείων, ήτοι: 

ΕΔΑΦΟΣ: Βραχώδες - Αμμώδες. 

ΚΑΤΑΣΤΑΣΗ ΑΚΤΗΣ: Αμμώδης. 

ΟΙ ΣΥΝΗΘΕΙΣ ΕΠΙΚΡΑΤΟΥΝΤΕΣ ΑΝΕΜΟΙ ΣΤΗΝ ΑΝΩ¬ 
ΤΕΡΩ ΠΕΡΙΟΧΗ ΕΙΝΑΙ: 

Νότιοι - Νοτιοδυτικοί. 

ΚΑΤΑΣΚΕΥΗ ΘΑΛΑΣΣΙΟΥ ΧΩΡΟΥ: έδαφος ομαλό 

ΠΥΘΜΕΝΑΣ: ομαλός. 

ΠΡΟΣΧΩΣΕΙΣ - ΕΠΙΧΩΜΑΤΩΣΕΙΣ - ΔΙΑΒΡΩΣΗ: Δεν δια¬ 
πιστώθηκαν επιχωματώσεις. 

όπως φαίνεται στα συνημμένα τοπογραφικά διαγράμ¬ 
ματα, τα οποία αποτελούν και αναπόσπαστο τμήμα της 
έκθεσης αυτής. 


Δεν υπάρχουν εγκεκριμένες χρήσεις γης στην παρά¬ 
κτια ζώνη όπου και καθορίζεται ο αιγιαλός και η παραλία, 

Οι εγγύτερες προστατευόμενες περιοχές ανήκουν στο 
δίκτυο ΝΑΤΨΒΑ 2000 και είναι: 

α. η μετίτλο «Λιμνοθάλασσες Στενών Λευκάδας και Αλυ¬ 
κές Λευκάδας» με κωδικό 2240001 και 

β. η με τίτλο «Εσωτερικό αρχιπέλαγος Ιονίου» και κωδι¬ 
κό 2220003. 

Η εξεταζόμενη περιοχή βρίσκεται εκτός του ορίου της 
πρώτης ως άνω περιοχής και σε επαφή με το όριο της δεύ¬ 
τερης ως άνω περιοχής με την γενικότερη ονομασία ΝΑΤ- 

υΒΑ 2000 , 

Το με ημερομηνία έκδοσης 1.11.2002 Δελτίο Παροχής 
Υπηρεσιών του Τοπογράφου μηχανικού Κιτσάκη Σταύ¬ 
ρου «περί αποτύπωσης αιγιαλού και παραλίας στην Πλα¬ 
γιά Αιτωλοακαρνανίας», για λογαριασμό ΚΕΣΤΡΕΛΑΕΒΕ, 
πληρωθέν υπό του Χρήστου Κατωπόδη. 

Σειρά αεροφωτογραφιών των ετών λήψης 1945, 1960 
και 1972, 

τη γεωμορφολογία του εδάφους, αναφορικά με κατη¬ 
γορίες υψηλών και χαμηλών ακτών, τη σύστασή του, κα¬ 
θώς και το φυσικό όριο βλάστησης, 

την ύπαρξη, τα όρια και το είδος των παράκτιων φυσι¬ 
κών πόρων, 

την ύπαρξη τυχόν δημόσιων κτημάτων κάθε κατηγο¬ 
ρίας που βρίσκονται σε άμεση γειτνίαση με την παράκτια 
ζώνη, 

τυχόν υφιστάμενο Κτηματολόγιο, αποφασίζουμε: 

Και καθορίζουμε επί του ως άνω τοπογραφικού δια¬ 
γράμματος τις γραμμές του αιγιαλού καιτης παραλίας ως 
εξής: 

1. α) την οριογραμμή του αιγιαλού με συνεχή κόκκινη 
πολυγωνική γραμμή με στοιχεία Α-| ,Α 2 Α-|ο και συντε¬ 
ταγμένες όπως αναγράφονται στο προαναφερόμενο το- 
πογραφικό διάγραμμα, 

β) Την οριογραμμή της παραλίας με συνεχή κίτρινη πο¬ 
λυγωνική με στοιχεία Π-|,Π 2 .Πιο> και συντεταγμένες 

όπως αναγράφονται στο προαναφερόμενο τοπογραφικά 
διάγραμμα, των οποίων οι κορυφές εξασφαλίζονται με 
ορθογώνιες συντεταγμένες από το κρατικό δίκτυο, και 
απέχουν μεταξύ τους απόσταση 10 μέτρων και είναι πα¬ 
ράλληλες μεταξύ τους σε όλο το μήκος τους. 

2. Για τον καθορισμό των οριογραμμών λήφθηκαν υπό¬ 
ψη, ότι υπάρχουν κτίσματα πλησίον της υπό καθορισμό 
περιοχής. 

3. Οι κορυφέςτων οριογραμμών εξασφαλίζονται από το 
Κρατικό Τριγωνομετρικό Δίκτυο. 

4. Η επιτροπή διαπίστωσε ότι δεν υφίσταται παλαιός αι- 
γιαλός. 

Το παρόν συντάχθηκε από την επιτροπή, σε εννέα (9) 
αντίγραφα, τριών (3) σελίδων το καθένα και στη συνέχεια 
υπογράφηκε από αυτήν. 

Η Επιτροπή 

Ο Πρόεδρος 
ΕΙΡΗΝΗ ΚΑΛΑΤΖΗ 

Τα Μέλη 

ΓΕΩΡΓΙΟΣ ΛΩΛΟΣ 
ΙΩΑΝΝΗΣ ΠΑΞΙΝΟΣ 
ΝΙΚΟΛΑΟΣ ΚΩΝΣΤΑΝΤΟΠΟΥΛΟΣ 
ΕΥΡΥΔΙΚΗ ΠΑΠΑΔΟΠΟΥΛΟΥ 

Αριθ. ΔΑ 133 (2) 

Κήρυξη ως αναδασωτέας έκτασης εμβαδού 12.860,49 
τ.μ. στη θέση «ΒΑΡΠΑΤ», Δ.Δ. Μελισσοχωρίου, του 
Δήμου Μυγδονίας, Νομού Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 · Τις διατάξεις του Ν. 3200/55 «περί δίοικητικής αποκε- 
ντρώσεως» 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν . 998/79 «περί προστασίας των δα¬ 
σών» και ειδικότερα των άρθρων 38 παρ. 1 και 41 όπως 
τροποποιήθηκε με τις διατάξεις του άρθρου 12 Ν. 
2240/92. 

4. Το γεγονός ότι δεν έχει εκδοθεί έγκριση για την εκ- 
χέρσωση της υπόψη έκτασης με την διαδικασία του άρ¬ 
θρου 13 του Ν. 1734/87 περί βοσκοτόπων κλπ. 

5. Τις διαταγές του Υπουργείου Γεωργίας 

α) 160417/1180/8.7.80 «Οδηγίες για τις αναδασωτέες 
εκτάσεις». 

β) 154659/24.5.82 «Αποφάσεις κηρύξεως εκτάσεων ως 
αναδασωτέων». 

6. Το Ν. 2503/97 «Διοίκηση, οργάνωση, στελέχωση της 
Περιφέρειας». 

7. Την οικ. 5631/26.7.2000 (ΦΕΚ 1339/Β/2000) (ορθή 
επανάληψη της 11.8.2000) απόφαση Γ εν. Γ ραμματέα Πε¬ 
ριφέρειας Κεντρ. Μακεδονίας «Ορισμός εισηγητών και 
μεταβίβασης εξουσίας υπογραφής, με εντολή Γενικού 


Γ ραμματέα, αποφάσεων εγγράφων και άλλων πράξεων 
στον Γενικό Διευθυντή, στους προϊσταμένους Διευθύνσε¬ 
ων και προϊσταμένους Τμημάτων και Γ ραφείων των Υπη¬ 
ρεσιών της Περιφέρειας». 

8. Την με αριθ. 270/21.1.2003 πρόταση του Δασαρχείου 
Θεσσαλονίκης με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε αναδασωτέα, με σκοπό την προστασία 
των δασικών εδαφών, την αναδημιουργία του δάσους με 
φυσική ή τεχνική αναδάσωση και τη διατήρηση του χαρα¬ 
κτήρα της ως δασικής ώστε να αποκλεισθεί η διάθεση της 
για άλλο προορισμό την δημόσια δασική έκταση που κα¬ 
ταστράφηκε από παράνομη εκχέρσωση. 

Η έκταση αυτή με στοιχεία ΑΒΓΔΕΖΉΘΘΤΚ'Λ'Μ" 
Μ'ΝΌ'Π'Ρ'ΣΎΦ εμβαδού 12.860,49τ.μ., βρίσκεται στη θέ¬ 
ση «ΒΑΡΠΑΤ» του Δ.Δ. Μελισσοχωρίου, Δήμου Μυγδο¬ 
νίας, Νομού Θεσσσαλονίκης και έχει όρια 
Βόρεια: Μη δασική έκταση 
Νότια : Μη δασική έκταση 
Ανατολικά : Μη δασική έκταση 
Δυτικά: Ρέμα 

όπως φαίνεται στο συνημμένο τοπογραφικό διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Φεβρουάριου 2003 

Με εντολή Γ εν. Γ ραμματέα Περιφέρειας 
Ο Δ/ντής Δασών 
ΓΕΩΡΓΙΟΣ ΜΗΤΚΑΣ 

